Silvretta-Glaĉero

Silvretta-Glaĉero estas ebenaĵglaĉero en la Grizonaj Alpoj en Svislando. La glaĉero havas longecon de 3,3, larĝecon de 1 km kaj kovras areon de 3,35 km².

 Priskribo 
Silvreta-Glaĉero havas sian originon je la okcidenta flanko de Silvrettahorn kaj etendiĝas okcidenten. Je ĝia norda flanko situas la rokkresto Gletscherrücken, kiu formas la landlimon inter Svislando kaj Aŭstrio, sude ĝi estas limigita de la kresto de la Chremerchöpfe. En sudoriento Silvretta-Glaĉero tra la glacikovrita altmontarpasejo estas ligita kun Tiatscha-Glaĉero (romanĉe Vadret da Tiatscha, germane Tiatschagletscher). Tiu pasejo ankaŭ estas la akvodislimo inter Rejno kaj Danubo. Elfluanto de Silvretta-Glaĉero estas Verstanclabach, fontrivero de la rivero Landquart, kiu apud Landquart alfluas al Rejno.

 Historio 
Dum la kulmino de la Eta Glaciepoko en la jaro 1860 la glaĉero retiriĝis je pli ol 1 km. En la morenpejsaĝo, kiun la glaĉero postlasis estiĝis pluraj etaj glaĉerlagoj.

 Altmontara turismo 
Sub la glaĉerfrunto situas je alteco de 2341 m s.m. la Silvretta-Kabano de Svisa Alpismo-Klubo (SAC). La kabano estas elirpunkto por vastaj montar- kaj glaĉerekskursoj

 Regiono de Nacia Signifo 
La regiono de Silvretta apartenas al la Svisa Federacia Inventaro de Pejzaĝoj kaj Naturmemoraĵoj kun Nacia Signifo.

 Eksteraj ligiloj 

 Silvretta-Glaĉero sur la Svisa Glaĉermezurreto

Kategorio:Glaĉeroj en Svislando
Kategorio:Glaĉeroj de la Alpoj
Kategorio:Kantono Grizono